b'\n_START_ARTICLE_\nBea Toivonen\n_START_PARAGRAPH_\nBea Toivonen (s. 28. lokakuuta 1992) on Miss Suomi 2014. H\xc3\xa4n edusti Suomea my\xc3\xb6s Miss Universum 2014 -kilpailuissa._NEWLINE_Parturi-kampaajaksi ja meikkaaja-maskeeraajaksi opiskelleen Toivosen \xc3\xa4iti Marja Kinnunen on vuoden 1985 Miss Suomi ja is\xc3\xa4 Harri Toivonen on kilpa-autoilija. Bea Toivosen isois\xc3\xa4 oli ralliautoilija Pauli Toivonen ja set\xc3\xa4 ralliautoilija Henri Toivonen._NEWLINE_Toivonen asui avoliitossa Lontoossa brittil\xc3\xa4isen muusikon Jesse Smithin kanssa reilun vuoden, mutta suhde p\xc3\xa4\xc3\xa4ttyi vuoden 2016 syksyll\xc3\xa4 ja Toivonen palasi takaisin Suomeen.'